Psykoaktiivisten aineiden historia maailmalla

Tajuntaa laajentavia aineita on käytetty jo tuhansien vuosien ajan. **Vanhimmat todisteet päihteidenkäytöstä ovat sieniä kuvaavat luolamaalaukset yli 7000 vuoden takaa Afrikasta**. Psykoaktiivisiin aineisiin on alunperin suhtauduttu pyhinä sakramentteina, jumalien viesteinä ja uskontojen inspiraationa. **Amazonilla elää edelleen luonnonkansoja, joiden kulttuuriin kuuluu psykoaktiivisen juoman, ayahuascan käyttö**. Muun muassa Mayat, Atsteekit ja Inkat käyttivät laajasti erilaisia psykoaktiivisia kasveja. Luonnonkansojen perinteiden tutkiminen on kuitenkin osoittautunut hankalaksi, koska paikalliset ilmoittavat tietojensa lähteeksi shamaaniensa hallusinaatiot, ja kertovat että kasvit opettivat nämä tiedot heille. Ongelmaa lisää entisestään se, että länsimaisessa yhteiskunnassa hallusinaatiot luokitellaan lähes automaattisesti mielisairauden oireeksi. Etelä-Amerikkaan saapuneet valloittajat myös polttivat lähes kaiken intiaanikansojen keräämän tiedon, joka myös osaltaan todennäköisesti tuhosi tietoa näistä asioista. Nykyään Amazonilla käy paljon turisteja, ayahuasca-juomasta on tehty iso bisnes ja huijareita on paljon liikkeellä. Ayahuasca-seremonioissa on jopa kuollut ihmisiä, kun sitä on annettu psyykelääkkeitä käyttävälle turistille tämän itsepintaisista vaatimuksista johtuen. Paikalliset shamaanit saattavat sekoittaa juoman jopa kymmenistä sademetsän kasveista, kun aktiivisia komponentteja tarvitaan vähimmillään 2; DMT ja MAO-estäjä. Esimerkiksi daturaa lisäämällä voidaan lisätä käyttäjän suggestioherkkyyttä ja aiheuttaa pahoja oloja. Myös länsimaiset ihmiset ovat alkaneet shamaaneiksi, ja kiertävät jakamassa esimerkiksi hallusinogeenistä sammakon myrkkyä vaarallisissa rituaaleissa. Näissäkin on kuollut ihmisiä.

**Etelä-Amerikassa on luultavasti enemmän psykoaktiivisia kasveja kuin millään muulla mantereella.** Ayahuascan lisäksi intiaanit ovat käyttäneet mm. **meskaliinikaktuksia**. Näitä on olemassa kymmeniä erilaisia lajikkeita, ja intiaanien mukaan jotkut niistä ovat ns. hyviä ja toiset pahoja. Väärää lajiketta olevat kaktukset kuulemma tekevät hulluksi ja saavat hyppäämään rotkoon. Myös erilaisia köynnöskasveja on käytetty shamanistisiin tarkoituksiin, kuten **Ipomea**-suvun kasveja jotka tunnetaan elämänlankoina (myös syötävä bataatti kuuluu tähän sukuun) sekä Passiflora-suvun kärsimyskukkia. Löytyy **sammakoita joiden myrkky on psykoaktiivista**, sekä **kokapensas** jota on perinteisesti pureskeltu vuoristo-olosuhteissa fyysistä toimintaa helpottamaan, mutta nykyään valjastettu kokaiinin tuotantoon.

**Salvia Divinorum**in luontainen esiintymisalue on pilvimetsä eristyneessä Sierra Mazateca alueella Oaxacassa, Meksikossa.

Etelä-Amerikassa ja Väli-Amerikassa kasvaa myös **psykoaktiivisia sieniä, tupakka, datura, brugmansia, muskottikasvit, guarana, kahvi, yerba mate, kaakao, damiana**

**Intiassa yleisin tunnettu aine lienee kannabis tai siitä tehty hasis.** Tällä on Intiassa monituhatvuotinen perinne, ja Intia saikin 50v lykkäysajan kannabiskiellolle kulttuurillisista syistä YK:n huumausainesopimuksen myötä. Intialaisessa lääketieteessä kuitenkin tunnetaan tuhansia kasveja ja herbalismilla on Intiassa tuhansien vuosien historia. Ayerveda on länsimaissakin mainetta saanut intialaisen lääketieteen muoto.

Vanhimmat tekstimaininnat kannabiksesta löytyvät hindujen pyhistä Veda-kirjoituksista. Yksi neljästä Vedasta, Atharvaveda, mainitsee tätä kasvia käytetyn uskonnollisena sakramenttina noin 3000 vuotta sitten. Nykyisin hindut pitävät kannabista yleisesti pyhänä kasvina ja yhdistävät sen kiinteästi yhteen heidän kolmesta tärkeimmästä jumalastaan, Sivaan, samanaikaisesti luojaksi sekä tuhoajaksi sanottuun jumalaan.

Siperiassa oli voimissaan shamanismiperinne aina Neuvostoliiton aikoihin asti. Neuvostoliitossa alettiin tietäjiä vainoamaan ateismin nimissä, ja shamaaneita upotettiin kahleissa jäiseen jokeen hukkumaan. **Siperialaisessa shamanismissa pääosassa on kärpässieni**, voimakas GABA:n tilalle sitoutuva dissoatiivinen deleriantti.

1990-luvulla Neuvostoliitosta selvinneiden shamaanien haastattelut kertoivat karua kieltä: lisää ei tule, kun ei ole ketään joka opettaisi perinteet, eikä ketään jota opettaisi. Viimeisiä viedään.

Afrikassa ehkä tunnetuin tajuntaa laajentava suuntaus on Voodoo, vaikka jokaisessa Afrikan maassa saattaa olla jopa satoja heimoja, joilla on kaikilla omat perinteet, uskomukset, ja jopa kieli. Kyseessä on siis erittäin monipuolinen ja erikoinen maanosa, jossa tunnetaan useita eri uniyrttejä, zombie-aineita ja erilaisia bushdoktor erikoiskasveja.

**Kanna** pureskeltava euforisoiva kasvi, jota afrikkalaiset metsästäjäkeräilijät ovat käyttäneet lievittämään stressiä esihistoriallisista ajoista. Se auttaa masennukseen, toimii kipulääkkeenä ja vähentää näläntunnetta. Se kasvaa Etelä-Afrikassa

I**boga** on Kongossa luonnonvaraisena esiintyvä hallusinaatioita aiheuttava pensas. Sitä käytetään opiaattiriippuvuuden nollaamiseen. Hengenvaaralliset sivuvaikutukset ovat mahdollisia.

**Kratom** on trooppinen ikivihreä puu, joka on kahville sukua. Se esiintyy Thaimaassa, Indonesiassa, Malesiassa, Myanmarissa ja Papua Uusi-Guineassa. Sillä on stimuloiva ja opioidin kaltainen vaikutus. Sitä käytetään kipulääkkeenä tai opiaateista vierottautumiseen.

***Sarpa salpa*** tunnetaan arabiaksi nimellä "kala joka tekee unet", jonka psykoaktiivisuus johtuu ilmeisesti kalan syömästä levästä. Myrkytys voi kestää jopa 36 tuntia. Kala esiintyy Välimerellä, Itä-Atlantilla ja jopa Britannian vesillä asti.

***Siganus spinus*** on psykoaktiivinen kalalaji Madagaskarin lähistöllä olevalla Reunionin saarella

***Mulloides flavolineatus*** on psykoaktiivinen kalalaji joka tunnetaan Hawaiilla nimellä "haamujen päällikkö"

Lisäksi on olemassa useita eri **merisienilajeja**, jotka sisältävät esim. **5-Bromo-DMT:tä**

* *Smenospongia aurea*: 5-Bromo-DMT
* *Smenospongia echina*: 5,6-Dibromo-DMT
* *Verongula rigida*: 5-Bromo-DMT, 5,6-Dibromo-DMT, et al.
* *Eudistoma fragum*: 5-Bromo-DMT
* *Paramuricea chamaeleon*: DMT, NMT
* *Villogorgia rubra*: NMT